Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének

2015. szeptember 29-i ülésének jegyzőkönyvéből 

237/2015. (IX. 29.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. szeptember 29-i ülésén a következő napirendi pontokat tárgyalja meg:

1. Környezetvédelmi program elfogadása (18. sz. előterjesztés)
2. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
3. Tájékoztató a két ülés között tett fontosabb intézkedésekről (szóbeli)
4. Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról (3. sz. tájékoztató)
5. A helyi iparűzési adóról szóló 22/2010. (IX. 8.) önkormányzati rendelet felülvizsgálata (4. sz. előterjesztés)
6. Az önkormányzat 2015. évi költségvetésének II. módosítása (5. sz. előterjesztés)
7. Beszámoló az önkormányzat 2015. évi költségvetésének I. félévi végrehajtásáról (6. sz. előterjesztés)
8. Beszámoló a Bácsalmás Városért Közalapítvány 2014. évi tevékenységéről (7. sz. előterjesztés)
9. BKTT Óvodája és Egységes Óvoda-bölcsődéjének beszámolója a 2014. évi tevékenységről (8. sz. előterjesztés)
10. Bácsalmáson működő iskolák tájékoztatója a 2014. évi tevékenységükről (9. sz. előterjesztés)
11. Beszámoló a Bácsalmási Roma Nemzetiségi Önkormányzat Szociális Földprogram „C” komponensére benyújtott pályázatának megvalósításához nyújtott települési önkormányzati támogatás felhasználásáról (10. sz. előterjesztés)
12. A Bácsalmási Önkormányzati Közszolgáltatási Közhasznú Nkft. 2015. I. félévi elszámolása (11. sz. előterjesztés)
13. Tájékoztató a közfoglalkoztatásról 12. sz. előterjesztés)
14. A Bácsalmási Önkormányzati Közszolgáltatási Nkft. kérelme a „Tanyaház tetőfelújítása” projekt építőipari kivitelezési munkáihoz és LEADER térségek közötti együttműködés keretében benyújtott pályázatának előfinanszírozásához nyújtott önkormányzati tagi kölcsönök visszafizetési határidejének meghosszabbítására (13. sz. előterjesztés)
15. A Bácsalmásért Szociális Szövetkezet kérelme az „Értékesíts tudatosan! – Bácsalmási Portékák értékesítési rendszerének kialakítása sui generis jogviszonnyal” elnevezésű pályázati projektjéhez nyújtott visszatérítendő önkormányzati támogatás visszafizetési határidejének meghosszabbítására (14. sz. előterjesztés)
16. Bursa Hungarica felsőoktatási ösztöndíjrendszer pályázati kiírása (15. sz. előterjesztés)
17. Pályázat kiírása az Alapszolgáltatási Központ intézményvezetői feladatainak ellátására (16. sz. előterjesztés)
18. Pályázat kiírása a kegyeleti közszolgáltatási feladatok ellátására (17. sz. előterjesztés)
19. Bácsalmás Város Településfejlesztési Koncepciójának, Integrált Településfejlesztési Stratégiájának és a hozzájuk tartozó Magalapozó Vizsgálat elfogadása (19. sz. előterjesztés)
20. Bácsalmás város szennyvízcsatornázása és szennyvíztisztítása” projekt (KEOP 1-2-0/09-11-2011-0021 pályázat) keretében aggregátor beszerzése (20. sz. előterjesztés)
21. A 2014. évi közbeszerzési terv 1. számú módosítása (21. sz. előterjesztés)
22. A 2015. évi közbeszerzési terv 2. számú módosítása (22. sz. előterjesztés)
23. Iparterület geodéziai felmérése, feltáró út tervezése nyertes ajánlattevőjének kiválasztása (23. sz. előterjesztés)
24. Tájékoztató a bácsalmási műemlék jellegű épületek állapotáról készítendő felmérésről (24. sz. előterjesztés)
25. Korábban megépült szennyvízcsatornára történő utólagos rákötések támogatása (25. sz. előterjesztés)
26. Defibrillátor beszerzése (26. sz. előterjesztés)
27. Egyebek (kormányablaki ügyintézés)
Zárt ülésen:

1. Jelentés a BESZ Kft. 2015. II. negyedévi gazdasági, pénzügyi helyzetéről (Z/1. sz. előterjesztés)
2. Döntés az önkormányzat részére felajánlott ingatlan megvásárlásáról (Z/2. sz. előterjesztés)
3. A Bácsalmás, gr. Széchenyi u. 84. szám alatti önkormányzati ingatlan hasznosítása (Z/3. sz. előterjesztés)
4. KRISZVIZO Kft. lottózó épületrészre vonatkozó vételi szándéknyilatkozata (Z/4. sz. előterjesztés)
5. KRISZVIZO Kft. lottózó épületrészre vonatkozó vételi szándéknyilatkozata (Z/4. sz. előterjesztés)
II. 
A Képviselő-testület a napirend tárgyalása előtt meghallgatja Szommer Károly, Járóka Béla, Márai András és Nagy Gábor felszólalását.

III.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

K. m. f.

Németh Balázs s.k. 
Patocskai Ibolya s.k.


polgármester
jegyző


dr. Bakó Mária Lujza s.k.
Márai András s.k.


képviselők, jegyzőkönyv-hitelesítők

A kivonat hiteles.

Bácsalmás, 2015. szeptember 30.
Zobokiné Bite Gyöngyi 

testületi ügyintéző
Záradék: 

A határozat kihirdetése megtörtént.

Bácsalmás, 2015. szeptember 30.


Patocskai Ibolya


jegyző

II. Környezetvédelmi Program értékelésének és a

III. Környezetvédelmi Programnak az elfogadása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) Bácsalmás város 2009-2015. közötti időszakra vonatkozó II. Környezetvédelmi Programjának értékelését az előterjesztés 1. mellékletében foglalt tartalommal elfogadja. 

2.
A Képviselő-testület Bácsalmás Város 2015-2021. időszakra vonatkozó III. Környezetvédelmi Programját az előterjesztés 2. mellékletében, valamint a jelen határozat mellékletében foglalt tartalommal elfogadja.

3.
A Képviselő-testület felhatalmazza Németh Balázs polgármestert, hogy a döntésről az illetékes hatóságokat és államigazgatási szerveket tájékoztassa.

4.
Jelen határozat normatív határozat.

Határidő: azonnal 

Felelős: Németh Balázs polgármester
Operatív felelős: Vérné Soltész Ilona városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Vérné Soltész Ilona városüzemeltetési ügyintéző
- levélben:
illetékes hatóságok és államigazgatási szervek

K. m. f.

Németh Balázs s.k. 
Patocskai Ibolya s.k.


polgármester
jegyző


dr. Bakó Mária Lujza s.k.
Márai András s.k.


képviselők, jegyzőkönyv-hitelesítők

A kivonat hiteles.

Bácsalmás, 2015. szeptember 30.
Zobokiné Bite Gyöngyi 

testületi ügyintéző
Záradék: 

A határozat kihirdetése megtörtént.

Bácsalmás, 2015. szeptember 30.


Patocskai Ibolya


jegyző
Melléklet a 238/2015. (IX. 29.) Bácsalmás v. öh. jelölésű határozathoz
Bácsalmás Város

III. Környezetvédelmi Programja

A környezet védelmének általános szabályairól szóló 1995. évi LIII. törvény 48. § előírása alapján a település készülő általános rendezési tervével összhangban, helyi környezeti problémák számbavételével Bácsalmás Város III. Környezetvédelmi Programját (továbbiakban: program) a képviselő-testület az alábbi tartalommal hagyja jóvá.

1.

A program szükségessége

A környezet védelme, a természeti értékek megőrzése napjainkra a társadalmi-gazdasági élet meghatározó részévé vált. Ennek alapvető oka egyrészt a hosszútávon nem fenntartható gazdálkodás következtében a természeti erőforrások egyre gyorsabb ütemű felhasználása, másrészt a gazdasági tevékenységek hatásaként a környezetbe kibocsátott szennyező anyagok növekvő mennyisége. 

Mindezek eredményeképpen – a gazdasági változások kétségtelen előnyös vonatkozásaival párhuzamosan – szinte minden környezeti elem állapota romlott, és ez már a használatok egyértelmű korlátozásával is együtt jár. Ugyanakkor a megfelelő környezeti feltételek nélkülözhetetlenek a jelen és a jövő nemzedékek jólétének, egészséges életének biztosításához.

A társadalmi-gazdasági feladatok végrehajtásával párhuzamosan, azokkal együtt kell a környezetvédelem problémáit megoldani. Mindezeket felismerve határozott úgy a képviselő-testület, hogy az átgondolt, folyamatos, szakszerű és széleskörű nyilvánosság mellett folyó környezetvédelmi munka megvalósítása érdekében a környezetvédelmi törvényben szabályozott módon a környezetvédelmi program hatéves teljesülését értékeli, és a III. környezetvédelmi programot kidolgozza és elfogadja.  

2.

A program főbb célkitűzései

2.1. A környezet igénybevételének, terhelésének és szennyezésének csökkentésével összefüggő helyi feladatok számbavétele, a károsodások megelőzése, a már sérült környezet rehabilitálása.

2.2. Az emberi egészség védelme, az életminőség javítása a helyi környezeti állapot, fejlesztési feltételeinek megteremtése, mindez az állampolgárok széleskörű részvételével.

2.3. A helyi természeti erőforrások, táji adottságok megőrzése, az ezekkel való ésszerűen takarékos – az erőforrások megújulását biztosító és hosszútávon fenntartható – gazdálkodás-szabályozási, szervezeti, személyi és anyagi feltételeinek megteremtése.

2.4. A helyi környezetvédelmi és az egyéb önkormányzati feladatok közötti összhang megteremtése a környezetvédelmi szempontok hangsúlyos megjelenítésével.

2.5. A helyi (civil) szerveződések, intézmények és a polgárok minél szélesebb körű bekapcsolása a környezet védelmére irányuló tevékenységbe, az együttműködés feltételeinek megteremtése környezetünk állapotának felmérésére, megismerésére, megőrzésére és javítására irányuló közös munkában.

2.6. A város hosszú távú fejlesztésének környezetvédelmi szempontú megalapozása, a tervezett fejlesztések megvalósításához szükséges pályázati lehetőségek feltételrendszerének biztosítása.

3.

A jelenlegi környezeti állapot bemutatása

3.1. A környezeti elemek állapota

3.1.1. Levegő

A térségben az uralkodó szélirány É-ÉNY-i. A nagy távolságról érkező légszennyezés a településen nem meghatározó. 

A kémiai légszennyező komponensek (nitrogén oxid, kéndioxid, szénmonoxid) tekintetében a település levegője változatlanul tisztának mondható. Az ülepedő- és a szálló por és pollen mennyisége a nyári időszakban továbbra is, időnként magas értéket mutat, ennek oka a terület talajadottságaival és mezőgazdasági jellegével magyarázható.

A település levegőminőségi állapotát befolyásoló tényezők:

· A levegő szennyezettségét döntően a fűtésből és a közlekedésből adódó légszennyezés kibocsátások (emissziók) határozzák meg. Ezekhez társul a homokos talajadottságokból származó, transzmisszió útján jelentkező természetes por és pollenszennyezés is. A porterhelést időszakosan növelik a terményszárítók, valamint az is, hogy a település útjainak egy kis hányada szilárd burkolattal nincs ellátva.

· A településen található jelentősebb ipari és mezőgazdasági légszennyező források:

Telephely                                          

Légszennyező anyagok

1. Agráripari Rt. Óalmási sertéstelep           
CO, NOx, por, bűz 

2. Agráripari Rt. Juliska majori sertéstelep      
CO, NOx, por, bűz

3. Malomüzem                                              
szilárd por

4. Malomüzem  Silótelep                                 
szilárd por

5. Bácska Modul Kft.


CO, NOx, por, xilol, izobutil-alkohol, formaldehid

6. Kaahny Gépgyártó Kft.


CO, NOX 


· A közúti közlekedésből származó légszennyezés mértéke továbbra is, a városon áthaladó jelentős teherautó forgalmat is lebonyolító főútvonalak mellett jelentős. A leginkább érintett területek a Szt. János u., Kossuth L. u., Damjanich J. u., Backnang u., Rákóczi F. u. és az Újvárosi utca. A közlekedés okozta légszennyezés kritikus komponensei a nitrogén oxidok, szénmonoxid és a szálló por szennyezése.

· A fűtésből származó légszennyezés mértéke nem jelentős. Bácsalmás földgázzal ellátott település, a lakások földgázzal való ellátottságának aránya 79,6%, a minimális visszalépés ellenére, kedvezőnek mondható.

 -   A pollenszennyezés mértékére használható mérési adat nem áll rendelkezésre. Ezért a népegészségügyi kockázat durva becslésére a legkritikusabb pollen kibocsájtó növénynek, a parlagfűnek a helyi elterjedtségét használom fel. A közterületek rendben tartásához nagy segítséget adott a közmunka program. 

     A külterületen művelésből kivont un. parlagterület nincsen. A régi hulladéklerakó és az építési törmelék lerakó területének rekultivációja megtörtént.

     A transzmisszió útján jelentkező pollenszennyezés mérséklődése, az országos helyzet folyamatos javulásával várható. 

Összességében megállapítható, hogy a város levegőminőségi állapota az ismertetett problémák ellenére viszonylag kedvező, és a levegő-higiénés értékelés alapján a „megfelelő” levegőminőségű települések csoportjába sorolható.

3.1.2. Vizek

A vízzel, mint környezeti elemmel foglalkozó ismertetés a felszíni és a felszín alatti vizek állapotát külön tárgyalja. Az elkülönítést a két vízelőfordulás merőben eltérő környezeti hatásfolyamatai indokolják.

3.1.2.1. Felszíni vizek

A város felszíni vizekben szegény hátsági területen helyezkedik el. A lehulló csapadék a felszínen gyorsan beszivárog, illetve elpárolog. Állandó, vagy időszakos vízállások a mésziszapos laposokon találhatók. A felszíni vizeket a Kígyós-főgyűjtő gyűjti össze és vezeti el országhatáron keresztül a Dunavölgy felé.

A főgyűjtő alapvető funkciója a belvízelvezetés, ezért vízhozama és vízminősége egyaránt szélsőséges. Vízminőségi adatsorok a bácsszentgyörgyi szelvényre állnak rendelkezésre, melyhez képest a bácsalmási szakasz vízminősége lényegesen kedvezőbbnek tekinthető. Az ásványi anyagmutatók közül a belvizes jellegnek megfelelően a só koncentráció értéke változatlanul 600 mg/l felett van, a nátrium százalék értéke azonban öntözési szempontból is megfelelő. Az oxigénháztartási mutatók közül az oldott oxigén értéke kedvező, a biológiai és a kémiai oxigénigény értéke kissé szennyezett felszíni vízminőségnek felel meg. A különleges mutatók közül a fenolok, detergensek és az UV módszerrel mért ásványolaj tartalom nem számottevő. A tápanyagmutatók (ammónium, nitrát, orthofoszfát) értéke a belvizes jellegből adódó területi bemosódásokból eredően átlagosnak ítélhető. A biológiai vizsgálatok alapján a víz ab-mezoszaprobikus állapotú, szegényes plankton képpel. Az a-klorofill adatok átlagértéke alapján mezo-eutrofikus kategóriába sorolható, mely közepes algatermő képességre utal.

Összességében megállapítható, hogy a Kígyós-főgyűjtő a bácsalmási felső szakaszán még természetes állapotú, számottevő vízminőségi problémák nem alakultak ki a vízfolyáson.

A vízfolyást szennyvízterhelés a város feletti szakaszon Mélykút nagyközség belterületén éri. Helyi viszonylatban jelentősebb felszíni vizek még a Horgász-tó, a Sós-tó és a Mosztonga-tó és a várostól DNY irányba létesült Mátételki-tározó. 

3.1.2.2. Vízrendezés, vízhasznosítás

A város közigazgatási területe a Kígyós-főgyűjtő öblözetéhez tartozik. Belvíz veszélyeztetettségi szempontból, a Pálfai-féle besorolás szerint, a település 3-as, azaz belvízzel közepesen veszélyeztetett kategóriába sorolható. A közigazgatási terület nyugati részének vízelvezetését szolgálja a Mátételki-kígyós csatorna, és mellékcsatornája a Nincs-ág. Az Északi részen a Knél-csatorna és a Gietinger-csatorna, a Vártelki–csatorna és az Ószőlősi- csatorna épült ki a belvizek levezetésére. A déli vízállásos területek lecsapoló csatornája a Mosztonga-csatorna. A keleti területek vízelvezetését a Kunbajai-csatorna és mellék ágai a Bédics és Juliska csatornák biztosítják. A város megfelelően kiépített belvízvédelmi rendszerrel rendelkezik, a rendszer folyamatos fenntartása és szakszerű üzemeltetése fontos feladat. A belterület csapadékvíz elvezető rendszere nyílt árkos. A térségben a mezőgazdasági vízhasznosítás céljából a megépült új Mátételkei Tározó vehető igénybe. A tározó a várostól DNy-i irányba a Mátételkei Kígyóson létesült. Szabad vízfelülete közel 100ha, maximális vízszintje 119,25m Bf., tározó kapacitása 970 ezer m3. A feltöltéskor jelentkező belvízi elöntések vízelvezetésének tervei készülnek, a kiépítés után történhet meg a maximális vízszintre való feltöltés.

3.1.2.3. Felszín alatti vizek

A Duna-Tisza közi hátság felszíni vizekben szegény. Ennek oka elsődlegesen a terület hidrogeológiai (vízföldtani) viszonyaiban kereshető. A hátságot felépítő üledékanyag zömmel homok, így a felszínre hulló nem túl bőséges csapadék gyorsan beszivárog. A szivárgás nemcsak függőlegesen, hanem oldalirányba is könnyű. Itt a lösz a felszínen van, 30 méter mélységig futóhomok rétegekkel megosztva mintegy hat lösz-szint jelenik meg. Ez a lösz száraztérszíni, úgynevezett típusos lösz. Összetételében a löszfrakció (0,02-0,06 mm átmérőjű) mellett kevesebb finom homok is rész vesz, ezért kissé homokos. A benne található csigaház maradványok szárazföldi fajokból állnak. A lösz vízszintes és függőleges irányban gyakran fokozatos átmenettel futóhomokba megy át, ezért a beszivárgó vizek felszín alatti vízszintes mozgásának nem jelentenek akadályt. A hátsági területeket felépítő üledéksor a vastag szélfújta (eolikus) üledékkel kezdődik. Az eolikus üledékek alatt a Duna hordalékkúpjának képződményei települnek. A pleisztocén dunai hordalékkúp üledékösszlete homok, alárendelten kavicsos homok, iszap- és agyag rétegcsoportok többszöri ismétlődéséből áll úgy, hogy az egyes rétegcsoportok alulról felfelé finomodnak. A legfelső pleisztocént a felszínközeli futóhomokos és löszös rétegek képviselik. Az eolikus üledék vastagság a területen 40-80 méterre tehető. A pleisztocén üledékek vastagsága kb. 50 m, elválasztásuk üledékföldtani alapokon nehézkes az alattuk települő pleisztocén rétegektől. Ennek a rétegösszetételnek az ivóvízbeszerzés szempontjából van különös jelentősége. A térségben ezekből a rétegekből 150-200 méter talpmélységű kutakkal nyerhető ivóvíz-minőségű víz.

A talajvíz a területen a vízáteresztő üledék miatt a felszín közelében 2-4 méter mélységben helyezkedik el. Nem ritkák az ennél közelebbi talajvíz foltok sem. Az éves talajvízszint ingadozás nem nagy, mindössze 0,5-1 méteres. Minőségét a magas sótartalom, keménység és vastartalom jellemzi. Felhasználhatóságát az előzőeken túl a felszíni szennyeződések viszonylag könnyű bejutása és jelenléte tovább nehezíti.

A rétegvizek a pleisztocén üledékösszletből viszonylag kedvező vízhozammal és megfelelő vízminőséggel nyerhetők. Az ivóvízként való felhasználást a vas, mangán, ammónia és az arzén együttes jelenléte nehezíti. A felszín alatti vizek szennyeződés érzékenysége szempontjából megállapítható, hogy a város területe nem tekinthető kedvezőnek néhány kevésbé érzékeny képződményfolt (finomszemcsés löszfoltok) kivételével.

3.1.2.4. Vízbázisvédelem

A vízbázisok védőidom, védőövezeti rendszerének kialakítása és kijelölése a 123/1997. (VII.18.) Korm. rendelet előírásai szerint megtörtént. Bácsalmás Város a 219/2004 (VII. 21) Korm. rendelet szennyeződés érzékenységi besorolása, a felszín alatti vizek állapota szempontjából érzékeny besorolású.

3.1.2.5. Vízellátás és szennyvízelhelyezés

Vízellátás

A város vízellátását 5 db 150-200 m-es talpmélységű mélyfúrású kút biztosítja. A kutak együttes mértékadó kapacitása 5500 m3/nap. Ezzel szemben a város vízigénye jelenleg 1500m3/nap, melyből megállapítható, hogy a vízbázis hosszútávon képes a város vízigényét kielégíteni.

A kitermelt víz a hátsági rétegvizekre jellemzően határértéket meghaladó mértékben vas és arzén tartalmú, ezért előzetes kezelésre szorul. A vízkezelő technológia: egylépcsős, klóroxidációs rendszer, a szűrés, nyomás alatti gyorsszűrővel történik. A vízminőség javító program keretében, megvalósítás alatt áll, egy új korszerű vízkezelő technológia mely alkalmas az ivó víz vas és arzén tartamának, a határértéknek megfelelő mértékű csökkentésére.

A vízminőségre jellemző adatok:




Nyers víz

Szűrt víz 
Vas   mg/l


0,62

0,09

Arzén mg/l
           

0,044    

0,028

Összes klór mg/l
 
0,20

0,050

A városi vízhálózat hossza 47,2 km 1db 700m3-es Szupersztár víztorony. A vízellátásba bekapcsolt lakások aránya 93,1%-os. A lakossági vízigények kielégítését szolgálja még, a 9 db közterületi kifolyó, mely a külterületi lakosság egészséges ivóvízzel való ellátását is szolgálja. Sajnos a külterületi lakóházak vízellátása, sem a városi vízhálózatról, sem egyedi kutas megoldással, a magas költségek miatt még nem megvalósítható.  A vízellátó rendszer összességében alkalmas a város egészséges ivóvízzel való ellátására.

Szennyvízelhelyezés

A városban a közüzemi szennyvízcsatorna hálózat hossza 4,4 km-ről 41,9 km-re növekedett. A szennyvízcsatorna hálózatra kötött lakások aránya folyamatosan növekszik a csatornahálózat fejlesztés megvalósulásával. A fentieken túl 5 db szennyvíz átemelő és összesen 720 fm szennyvíz nyomócső is épült. A megépült új szennyvíztisztító berendezés várható terhelése 786 m3/nap. A szennyvíztisztító telep folyékony hulladékot (szippantott szennyvizet) 14m3/nap mennyiségben fogad. 

A berendezés műtárgyai:

- Folyékony hulladék fogadó, kézi ráccsal,

- Gépi rács tartalék kézi ráccsal,

- Homok és olajfogó 1,6mx5,5mx19m,

- SRB biológiai műtárgy 2db V=2x1250m3,

   Aerob, anoxikus, anaerob ciklusok, ülepítés, dekantálás, iszap elvétel és kémiai foszfor eltávolítás.

- Oldott oxigén és hőmérsékletmérés.

- Gépészet: 2x2db keverő, 2x1db fölös iszap szivattyú, 2x1db dekanter,

A dekantáló berendezés üzemzavar esetén, vésztúlfolyóként üzemel a régi oxidációs árok felé.

- Az utószűrő, 2db párhuzamosan kapcsolt dobszűrő,

- UV fertőtlenítő,

- vésztározó régi oxidációs árok V=475m3, 2db keverővel,

Ha az óracsúcsot (60m3/ó) meghaladja az érkező szennyvíz mennyiség, akkor azt a homokfogó után a vésztározóba irányítják,

- iszapsűrítő, tervezett száraz anyag tartalom 2,2-2,5 %,

- iszapvíztelenítő csigaprés, polielektrolit adagolás, tervezett szárazanyag tartalom 20%, tervezett iszap mennyiség 2,08m3 /nap, ideiglenes tárolás konténerben,

- iszap elhelyezés a Felső-Bácskai Regionális Hulladékgazdálkodási Kft. vaskúti komposztáló telepén,

- Az elfolyó szennyvíz tervezett paraméterei:

   KÓIk           50mg/l

    BÓI5           15mg/l

   Össz.N.     15mg/l

    Össz.P.    0,7mg/l

    Össz.lebegő 30mg/l

   NH4 N        2mg/l

- A technológiai gépház az SRB mű tárgyal egybe épült:

   Rács gépház, fúvó gépház, víztelenítő, rácsszemét és vegyszertároló hely, villamos kapcsoló hely,

A tisztított szennyvizek befogadója a Kígyós-főgyűjtő 28+100 cskm szelvénye, a bevezetés módja, parti bevezetés. 

3.1.3. A föld

A város területe az Észak-Bácskai Hátságon helyezkedik el, a hordalékkúpra az utolsó glaciálisban (eljegesedés) kifejlődött lösz települt. Itt a lösz a terület felszínén van. Ez a lösz kialakulása szerint száraz térszíninek tekinthető, úgynevezett típusos lösz. Összetételében a finom lösz frakció (0,02-0,06 mm átmérőjű) mellett kevesebb (0,1-0,2 mm átmérőjű), finom homok is részt vesz. A szél által szállított és lerakott finom üledékek mellett elég gyakran találhatók itt állóvízi üledékek: réti és lápi anyag, tőzeg, karbonát iszap, réti mészkő és korai dolomit is. A hátság felszínére jellemző, hogy kiterjedt buckavidékek és nagy kiterjedésű lapos, de szintén lösszel, esetleg állóvízi üledékkel borított, csaknem tökéletesen sík területrészek helyezkednek el egymás mellett. 

A térség talaja az agyagos, réti csernozjom talajtípusba sorolható. Tulajdonságai tekintetében meg kell említeni, hogy sötét színűek, humuszos felső szintjük különböző vastagságú 20-60 cm, de előfordul ennél mélyebb réteg is. E talajban nem csak jelentős szerves anyag, hanem tekintélyes mennyiségű növényi tápanyag is található. Ez a tény, valamint a réti csernozjom talajok kedvező talajfizikai adottságai (jó morzsalékos szerkezet, előnyös vízháztartási tulajdonságok) teszik e talajtípust az ország egyik legtermékenyebb talajává. A réti csernozjomok neve is mutatja, hogy bennük mind a csernozjom talajok, mind a réti talajok jellegzetes tulajdonsága fellelhető. A csernozjomokon jellemző humuszos szint, jó szerkezet, a felhalmozódási B-szint hiánya éppúgy megvan e talajokban, mint a réti talajokon jellemző kedvező talajvízhatás, és az abból való nedvesség utánpótlódás.

A termőföld állapotát a Bács-Kiskun Megyei Növényegészségügyi és Talajvédelmi Szolgálat ellenőrzi.

A vizsgálatok szerint a térség talajai:

· hatóanyag ellátottsága a megyei átlagot meghaladja,

· műtrágya ellátottsága optimális mértékű,

· a mésztartalom 6-8%, kedvező,

· és a humusztartalom 5%-os, még jó humusz ellátottságot mutat.

A város közigazgatási területe nitrát érzékeny területen van, szennyeződés érzékenységi besorolása IV-es.

A földhasználat szerkezetére a belterületen kistáblás, a külterületen nagy táblás művelés a jellemző, bár a külterületi földhasználati mód a kárpótlási és földkiadási folyamatok során kissé módosult.

A talajszennyezés lehetőségei:

A talajok elszennyeződése csoportosítható pontszerű és diffúz szennyeződési módokra. A diffúz szennyeződés főképpen a növénytermesztés során keletkezett, azokon a területeken, ahol szakszerűtlenül, túlzott mértékű volt a műtrágyák adagolása és az egyéb használatos kemikáliák alkalmazása. Ez a szennyeződés veszély számottevő mértékben csökkent az elmúlt időszakban, a felhasznált műtrágya mennyiségének jelentős csökkenése miatt.

Veszélyforrás lehet a nagyüzemi állattartásból keletkező nagy mennyiségű hígtrágya tárolása és szakszerűtlen kiöntözése, hasznosítása. A kiskertes művelési módnál a gazdálkodók agrokémiai ismereteinek hiányosságai miatt, előfordulhat a kémiai szerek túladagolása.

A pontszerű szennyeződés veszélyforrását jelentik a roncsolt területek kialakulása. A város nyugati szélén a kálvária sor menti egykori, már részben feltöltött anyag-nyerőhely rekultivációja befejeződött. A város területén lévő felhagyott, régi kommunális hulladéklerakó (szeméttelep) rekultivációja, is   befejeződött, az előírások  szerinti környezeti monitorozást a közszolgáltató rendszeresen elvégezteti.

3.2. A települési és épített környezet állapota

A települési környezet az ember által mesterségesen kialakított anyagi rendszer, amelynek alapvető funkciója az ember mindennapi életében elengedhetetlen társadalmi szükségletek kielégítése.

A város településképét alapvetően az alföldi jelleg és a formálódó kisvárosias jellegű településközpont határozza meg. A belterület az építési használat szerinti csoportosítás alapján jellemezhető legjobban. A beépítésre szánt terület, döntő részét a lakóterület teszi ki. A lakóterületek jellemzően falusias jellegűek, ezek a tömbök megfelelnek a jelenlegi igényeknek és elvárásoknak, ezért ezek kialakult építési jellegét továbbra is meg kell őrizni. Bácsalmás történelmét tekintve is egyközpontú város. A történelem során kialakult központban és annak közvetlen környezetében helyezkednek el a város közintézményei, az oktatási, szolgáltató, kulturális intézményei. A városközpontban a zöldterületek, az utcák, parkok állapota megfelelő, jól gondozott. A zöldfelületi rendszer és a városkép szempontjából rendkívül kedvező, hogy a város központjában helyezkedik el a helyi védelem alatt álló Templom-park és a megyei védettségű Kossuth-park. Ezek a védett területek alapvető fontossággal bírnak a városközpont sajátos bácsalmási arculatának kialakulásában. A városi utak, utcák jórészt szilárd burkolattal vannak ellátva, állapotuk a rendszeres karbantartásnak köszönhetően megfelelőnek ítélhető. A város gyalogos forgalmát biztosító járdák nagy részének állapota megfelelő, egy kisebb hányad azonban – főleg a város széleken – további javításra szorul. A közvilágítás korszerűsítése energiatakarékossági szempontból a város egész területén megtörtént, a régi nagyfogyasztású lámpák lecserélésre kerültek és a megvilágítás szintje is megfelelő mértékűre növekedett. A közvilágítás korszerűsítése során, a légvezetékes rendszerek kiváltása és korszerű közvilágítási oszlopok kihelyezése is megtörtént. A Sós-tói jóléti erdőre készült kezelési terv felülvizsgálata megtörtént, az új terv készítése folyamatban van.

3.2.2. Az emberi egészség alakulásának környezeti összefüggései

A település egészséges ivóvízzel való ellátottsága a vízminőség javító program befejezésével megnyugtató megoldást nyer. Fokozott mértékű egészségügyi kockázatot jelentő parlagfű fertőzöttség az elmúlt időszakban a törvényi szabályozás szigorodása következtében mérséklődött. De ezt csak, egy jóirányú kezdeti lépésnek lehet tekinteni, az allergiás jellegű légúti megbetegedések számának csökkenésére, legalább két évtizedes szisztematikus, kitartó munka után lehet számítani. A járó beteg szakellátás megszervezése jelentős lépés volt a város életében.   

3.2.3. Épített környezet
Az épített környezet egy tudatos építési munka eredményeként létrehozott művi környezet, amely elsődlegesen az egyéni és közösségi lét feltételeinek megteremtését szolgálja. Az épített környezet – az épület, az építmény, építmény együttes, a tér, az utca, a település – és az ebben foglalt épületállomány egy tartós, jelentős vagyont képvisel, melynek megőrzése a településen élők közvetett és közvetlen érdeke.

A fogyó népességszám mellett az épületállomány fokozatos cseréje, korszerűsítése, telkenkénti átépítése, a komfort nélküli, illetve a kislakások számának csökkentése a lakásállományban kedvező változási tendenciát eredményezhet. A lakásmutató (lakásonkénti lakos szám) 2,15 átlagosnak tekinthető, gyakorlatilag nem változott. A lakásállomány növekedésére (átlag évi 5db) a megyei átlagnál kedvezőbb.

A középületek nagyrészt megfelelő, jó állapotban vannak, a központi autóbusz megálló korszerűsítése és a művelődési ház felújítása befejeződött.  A vasútállomás felújítása a szabadkai nemzetközi vasút vonal beruházásának részeként valósulhat meg.

Továbbra is oda kell figyelni a középületek, közterek, buszmegállók állapotára, ezek állagromlása működési zavarokkal és kedvezőtlen esztétikai megjelenéssel jár, és a kulturálatlan emberi magatartás- és viselkedésformákat erősíti.

Az építészeti örökség védelme alatt álló épületek állapota jó, köszönhetően a megfelelően ütemezett felújításoknak. A helyi védelem alatt álló Hősök-tere és a Gr. Széchenyi I. u. egy-két épülettől eltekintve (Gyűjtemények Háza, volt DÉMÁSZ épület) esztétikus, kedvező városképi megjelenést mutat.

3.3. A természet állapota
Napjainkban egyre hangsúlyosabban vetődik fel a természeti adottságok humán értékei használatának igénye, a természetes élőhelyek, tájképi értékek védelmének szükségessége, természet-közeli állapotuk hosszú távú fenntartásának követelménye. Egyszerre kell a hasznosítás és a megőrzés – egyszóval a környezetgazdálkodás – szempontjait úgy ütköztetni, összehangolni, hogy a természeti adottságok és értékek, mint a „városi kincstár” tulajdona nagy távlatban megmaradhasson, megújulhasson és szolgálhassa utódaink örömét és érdekeit.

3.3.1. Élővilág

A város közigazgatási területe a Felső-Bácskai Hátságon helyezkedik el, élővilága ennek megfelelően alakul. Sajnos éppen a városra is jellemző intenzív mezőgazdasági tevékenységnek estek áldozatul a humuszosabb, kedvezőbb vízellátottságú, talajokon kialakult puszta rétek.

Növényvilág

A hátsági zárt homokpuszta rétek növénytársulása tagjai már kora tavasszal megjelennek, márciusban virágzik a sárga virágú apró tyúktaréj, és a mélykék színű fürtös gyöngyike. Ezeket követi a száratlan csűdfű és a gyorsan elvirágzó homoki nőszirom. Általánosan előfordul a lecsepült veronika. A pillangósokban, gazdag gyepállományban a szarvaskerep, a herék közül előfordul a hegyi here és a nyáron virágzó here-hura fű. Májusban virágzik a legszebb hazai ökörfarkkóró, a lila ökörfarkkóró. Előfordul még a csilláros-, a molyűző- és az osztrák ökörfarkkóró is. A zsályák társaságában hozza kis lila virágát az üstökös pacsirtafű és a lilásrózsaszín szirmú magyar szegfű. Nyáron virágzik a tejoltó galaj, a homoki liliom, a feltűnő virágú macskafarkú veronika és a halványlila homoki csengettyűke. A homokpusztarétek másik állományalkotó növénye a fenyérfű.

Állatvilág

A hátsági zárt homokpusztarétek állatai:

A kétéltűek közül előfordul a levelibéka és a magának földalatti üreget építő barna ásóbéka. A hüllők közül a területen előfordul a fürge gyík, a szántóföldek mezsgyéjén megtelepülő zöldgyík és egy balkáni elterjedésű faj a homoki gyík.

 A ligetes részek szürkenyárfáinak lakója a csóka nagyságú szalakóta. Előző évi elhagyott odújában költ a zöld küllő. Odvasodó fatönkben telepszik meg a búbos banka. Száraz ágról les zsákmányára a kis őrgébics, a bokrosokat lakja a tövisszúró gébics, ugyanitt fészkel a kis poszáta, a mezei poszáta is. Templomtorony körül vagy öreg nyárfák között hallatja jellegzetes hangját a csóka. 

3.3.2 Védett természeti értékek:

Bácsalmás közigazgatási területén a legjelentősebb összefüggő zöldterületi rendszer a Sóstó és a körülötte lévő erdő, összesen 37ha területtel. A terület egy része (3,9 ha.) országos védettségű, a 14/1992. (VI.30.) KTM rendelet alapján, míg a többi része a 16/2009 (X.7.) Önk. sz. rendelet alapján helyi védettség alá került.

Ezen kívül jelentős zöldterület és pihenő övezet a mintegy 30ha területű horgásztó és az azt övező erdő.

Fenti területek a Kígyós csatorna mentén összefüggő rekreációs, pihenő övezetté alakíthatók, melyet a város lakói már jelenleg is ilyen céllal használnak. Ennek megvalósítását szolgálja az elindított Három Tó projekt.

Jelentős még a város központjában lévő Kossuth-park összesen mintegy 14 ha, összefüggő zöldterületi rendszerrel és az 1,7 ha területű Templom park.

A Kossuth-parkból 4ha terület a Bács-Kiskun Megyei Tanács 5/1990. Sz. rendeletével megyei védettség alá került, míg a Templom park helyi védettség alatt áll. Az elmúlt időszakban helyi védelem alá került a Kálvária sori temetőben lévő platán fasor.

Nagyságát tekintve legjelentősebb védett természeti érték a 208ha területű, un. Mosztonga-tavak és vízállásos területek. A terület a 16/2009. (X.7.) Önk. sz. rendelet alapján helyi védelem alatt is áll és a Kiskunsági Nemzeti Park igazgatósága a természet védelméről szóló 1996.évi LIII. Tv. 23. § /2/ bekezdése alapján a törvény erejénél fogva védett, un. ex-lege védett természeti terület kategóriába sorolta. A Kígyós Főgyüjtő és a Mátételkei Kígyós csatornák 50m-es parti sávjaik, ökológiai folyosóként élveznek természeti védettséget. 

Védett területek növényvilága:

A gyapjas gyűszűvirág Magyarországon található legnagyobb populációja a Sóstó országosan védett területén található.

További jellemző növények a Sóstó területén: kocsányos tölgy, vénic szil, gledícsia, japánakác, fehér akác, gyalog akác, sziki cickafarok, sziki őszirózsa, sédkender, kanadai aranyvessző, mezei szarkaláb, mezei zsálya, vajszínű ördögszem, selyemkóró.

A Kossuth-park az 1920-as évek elejéig fennálló Gr. Teleki kastély parkjának 

„hagyatéka”. A fás szárú növények közül meghatározóak a 100-150 éves kocsányos tölgyek, keleti platánok, szilek, juharok, kőrisek.   

A cserjék közül jelentősebbek a somfajok, galagonya, kecskerágó, kutyabenge, fagyal, hamvas szeder.                     

Védett területek állatvilága:
A Sóstó jellegzetes állatvilága: Erdei fülesbagoly, vörös vércse, barna rétihéja, kakukk, nádirigó, bíbic, dankasirály, szárcsa, vízityúk, imádkozó sáska, négy foltos acsa, kisasszony szitakötő, barna gyalogcincér.


A Kossuth-park néhány, jellegzetes állata: Széncinege, zöld küllő, nagy fakopács, jégmadár, búbos banka, kuvik, hőscincér, csóka, sárgarigó, óriás csíkbogár, szádorgó légy, gyilkos fürkész.

Kisebb jelentőségű, de védelemre méltó természeti értékek:
Bácsalmás Város Önkormányzat Képviselő-testülete helyi jelentőségű természeti értékeik alapján a 16/2009. (X.7.) önk. sz. rendeletével védelem alá helyezte az alábbi természeti értékeket:

- Gr. Széchenyi utcában lévő 5 db platánfa

- Szt. János utcában lévő 15 db vadgesztenyefa

- Izraelita temető

- Kálvária sori temető platán fasor

3.4. Önállóan kezelt hatótényezők

3.4.1. Hulladék

A városban évente 1824,3 t települési szilárd hulladék keletkezik, melyet a térségi közszolgáltató a Felső-Bácskai Hulladékgazdálkodási Kft szállít el. Az elszállított települési szilárd hulladékok és az építési és bontási hulladékok lerakása a Vaskút község külterületén a 0551 hrsz-ú ingatlanon létesített szigetelt hulladéklerakóban történik. A beérkező hulladék kézi előválogatásra kerül (nagydarabos hulladék, papír, műanyag, fém, veszélyes hulladék, fa hulladék, stb.). A kezelt hulladék elhelyezése rendezett lerakással történik. A lerakott hulladék tömörítését kompaktorral végzik, engedélyezett művelési terv szerint. A beszállított építési és bontási hulladékot a lerakás során a szorító gátak építéséhez használják fel.

A települési szilárd hulladék minőségi összetételére az alábbi adatok a jellemzőek:

Hulladék alkotó                              Térfogat százalék m/m%


Papír

                     16,83


Textil

                      3,87

Üveg

                      3,75


Fémek

                      3,55


Műanyagok

    5,23


Szerves (bilógiailag bontható)          37.50


Veszélye hulladék                              0.70


Egyéb anyagok
                      28.75


Összesen: 
                                         100

A minőség összetételéből látható, hogy a másodlagosan hasznosítható nyersanyagok (papír, textil, üveg, fém, műanyag) részaránya 33,23%, a komposztálható szerves hulladékoké 37,50%, míg a hosszabb távon sem hasznosítható szervetlen anyagok aránya 28,75%. A 0,7%-os részarányt képviselő veszélyes anyagokat kedvezőtlen környezeti hatásuk miatt volna célszerű szelektíven gyűjteni és ártalmatlanítani.

A városban a szelektív hulladék gyűjtésére 2db (négyedényes) és 9db (háromedényes) gyűjtősziget (papír, üveg, műanyag) szolgál. A szelektíven begyűjtött hulladék mennyisége, papír 126,8t, üveg 14,9t, műanyag 13,5t és a bio hulladék mennyisége 29,6t, a közszolgáltató adatai alapján. Ez évben egy lakossági komposztálási program beindítása is várható.

A lakosságnál keletkező veszélyes hulladékok (szárazelem, akkumulátor, festék és lakkmaradék a csomagoló eszközeikkel, sütőzsiradék, növényvédő szer maradék és göngyöleg, fénycső és izzó stb.) a városban kialakított hulladék udvarban leadható.  Ugyan itt átveszik a használt gumiabroncsot, háztartási elektromos berendezéseket, az elektronikai hulladékot, kismennyiségű (1m3-nél kevesebb) építési és bontási hulladékot. A hulladék udvar szolgáltatásai a lakosság számára ingyenesek, háztartási eredetű és mennyiségű hulladék beszállítása esetén.

A városban, 1971-ben a 0518/3 hrsz-ú területen létesített hulladéklerakó, 1,9 ha-os területének szakszerű rekultivációja megtörtént, az előírásos környezeti monitorozást a közszolgáltató rendszeresen elvégezteti.

A települési szilárd hulladék kategóriába tartozó építési-bontási hulladékok kis mennyiségben a hulladék udvarban elhelyezhetők, nagyobb mennyiségben térítés ellenében a vaskúti hulladéklerakóra beszállíthatók vagy megrendelés esetén a közszolgáltató konténert biztosít, melynek elszállításáról is gondoskodik. 

A vágóhídi hulladék, illetve állati hullák gyűjtése ATEV konténerekkel történik.

Az egészségügyi intézményben keletkező veszélyes hulladék bérégetőben kerül megsemmisítésre. 

A csatornázatlan ingatlanoktól származó települési folyékony hulladékok a városi szennyvíztisztító telepen kerülnek elhelyezésre és ártalmatlanításra. 

 3.4.2. Zaj és rezgés

A városi lakosság jelentős részénél a zaj károsan befolyásolja a közérzetet és az életminőséget. Bácsalmáson a közlekedésből származó zaj tekinthető domináns zajforrásnak. A többi zajforrás szűkebb közösségeket érint (vendéglők, diszkók, üzemek, üzemi berendezések, stb. környezetében), ezek a problémák lokálisan hatósági eszközökkel kezelendők. 

Városban jelentősebb zaj és rezgés okozta környezeti terhelést jelenthet, a várost K-Ny-i és É-D-i irányban átszelő főutak forgalma. Az 5501 jelű és az 5312 jelű összekötő utak átkelési szakaszai.

A közlekedés okozta zaj és rezgés mértékének megállapítására, lakossági panasz esetén méréseket kell elvégeztetni.

 3.4.3. Környezetbiztonság

Az emberiség fejlődésének egyik legnagyobb kihívása a globális és helyi szintű biztonság megteremtése, ennek keretében a fenntartható fejlődés környezetbiztonsági garanciáinak szavatolása.

A városban a környezet biztonságát közvetlenül veszélyeztető, mérgező anyagot előállító, tároló gazdálkodó szervezet nincsen.

Rendkívüli környezetszennyezést, környezeti haváriát előidéző, a városban valószínűsíthetően előforduló események:

· a közúti szállítás során elszóródó, elfolyó, kiszabaduló veszélyes anyagok;

· felszíni és felszín alatti vizek szénhidrogén származékokkal, nitráttal való szennyezése, növény-védőszeres mérgezése, oxigénhiányos vízminőség romlás kialakulása;

· hulladék, veszélyes hulladék illegális lerakása, égetése.

A rendkívüli környezeti szennyezések, haváriák elhárítása, megelőzése a Katasztrófa Védelmi Szolgálat feladatát képezi. 

3.4.4. Energiagazdálkodás.

A város háztartási villamos energia fogyasztása 7120 MWh, a villamos energia hálózatra kötött lakások száma 3450 db.

A háztartási gázfogyasztó lakások száma 2492 db, ebből fűtési fogyasztó 2483 lakás. A településen szolgáltatott éves gázmennyiség 3468 ezer m3.

A város energiatakarékossági intézkedései közül elsőként a közvilágítás korszerűsítése megtörtént, az energiatakarékos világító testek felszerelésével, a felhasznált energia mennyiség csökkent és a megvilágítás mértéke javult.

Az elérni kívánt környezetvédelmi célok

és az elérésükhöz szükséges intézkedések

4.1. Környezeti elemek védelme

4.1.1. Levegőtisztaság védelme

Alapvető célkitűzés változatlanul az, hogy Bácsalmás város területén az ülepedő és szálló por és a légköri pollen mennyisége csökkenjen és fennmaradjon a kémiai szennyező-komponensek tekintetében a tiszta levegőminőségi állapot.

Szükséges intézkedések: 

· A városon áthaladó, jelentős teherautó forgalmat is lebonyolító főútvonalak települést elkerülő szakaszainak távlati kiépítését szorgalmazni kell.

· Folytatni kell a közterületi zöldfelületek mennyiségének növelését, minőségének és karbantartottságának javítása.

· A települési járdák szilárd burkolattal való ellátását növelni kell.

· A külterületi mezőgazdasági utak védő fasorokkal való betelepítését szorgalmazni kell.

· Be kell tartani a mezőgazdasági hulladékok és a tarlók égetésére vonatkozó levegőtisztaság-védelmi szabályozás előírásait.

· Támogatni kell a gázfűtés további elterjedését.

· Maradéktalanul végre kell hajtani a parlagfű visszaszorítására vonatkozó hatósági intézkedéseket. 

4.1.2. Vizek védelme

4.1.2.1. Felszíni vizek védelme

Alapvető célkitűzés továbbra is, a Kígyós-főgyűjtő felső szakaszán a vízminőség természetes állapotának megőrzése és a település okozta terhelés minimálisra csökkentése. A helyi jelentőségű természetes vízfelületek (Horgász-tó, Sós-tó, Mosztonga-tó, Mátételkei Tározó), természet közeli állapotának fenntartása.

Szükséges intézkedések:

· Biztosítani kell az üzemelés során, hogy a települési csapadékvíz és tisztított szennyvízbevezetésekből határérték feletti szennyezés ne érje a Kígyós-főgyűjtőt.

· A szennyvíz csatornahálózat kiépülésével, szorgalmazni kell a lakossági rákötések számának növelését, esetlegesen a talajterhelési díj alkalmazásával is.

· Folyamatosan biztosítani kell a település csapadékvíz árokrendszer fenntartását (rézsűápolás, medertisztítás, átereszek tisztítása stb.)

· A társulati és önkormányzati kezelésben lévő belvízelvezető csatornákat folyamatosan üzemelésre alkalmas állapotban kell tartani.

4.1.2.2. Felszín alatti vizek védelme

Alapvető cél változatlanul, hogy a város hosszú távú és biztonságos vízellátása, a vízkészletekkel való takarékos gazdálkodás és a vízkészletek minőségének védelme biztosítva legyen.

A talajvizet ért minőségi károsodás egyértelműen a gondatlan emberi tevékenység hatására alakult ki. Rövid távú cél, hogy a szennyezés mértéke csökkenjen. A szennyvízcsatorna hálózat kiépülésével, a szennyező források fokozatos felszámolásával el kell érni, hogy a talajvíz minősége megfeleljen az alacsonyabb minőségi igényű vízhasználatok (ipari víz, mezőgazdasági vízhasznosítás) céljaira.

A város rendelkezésére álló rétegvíz-készlet tekinthető a település ivóvízellátásában meghatározónak. Csak az ivóvízminőséget, igénylő vízhasználatokat szabad ebből a készletből kielégíteni, a minőségi védelmet hatósági eszközökkel biztosítani kell.

Szükséges intézkedések:

· Az egyedi szennyvízkezelési megoldások közül az új létesítések esetén, csatornázatlan területeken, a gyűjtőmedencés szennyvíz-elhelyezési megoldást kell engedélyezni.

· A vízbázis védőidoma, védőövezete kialakítása és kijelölése a 123/1997 (VII. 18.) Korm. rendelet alapján megtörtént, a következő rendezési terv, módosításban Bácsalmás Város Önkormányzatának az érintett ingatlanokra vonatkozóan, a rendezési tervben érvényesítenie kell a kormányrendeletben, valamint a kijelölő határozatban rögzített ingatlanhasználati korlátozásokat

· Kút fúrását továbbra is csak engedély alapján szabad végezni (VIZIG, PmH).

· A külterületi lakosság egészséges ivóvízzel való ellátása érdekében továbbra is biztosítani kell a közkifolyók használatának lehetőségét.

4.1.3. Földvédelem

Cél továbbra is, a város közigazgatási területén található kedvező adottságú, intenzív mezőgazdasági termelésre alkalmas földterületek termőképességének fenntartása, a területet érő nitrát és vegyszer terhelés mérséklése, a talaj szervesanyag tartalmának növelése.

A pontszerű szennyezések kialakulását továbbra is, lehetőség szerint meg kell előzni, a „tájsebeket”, roncsolt területeket meg kell szűntetni.

A deflációveszélyes területeken fokozott figyelmet kell fordítani a talajpusztulások megakadályozására.

Szükséges intézkedések:

· Továbbra is, a felhagyott homok és egyéb anyagnyerő helyeket rekultiválni kell, meg kell akadályozni az illegális hulladéklerakások kialakulását.

· Fokozott figyelmet kell fordítani a talajok állapotának ellenőrzésére. 

· A homokos területeken megfelelő erdősávok telepítésével és fenntartásával kell a szél, okozta deflációs károkat megelőzni.

· A felhagyott hulladéklerakó rekultivációja megtörtént, rendszeresen el kell végeztetni a környezeti monitorozását.

· Továbbra is fokozott figyelmet kell fordítani az általános gyommentesítésre, ezen belül a parlagfű visszaszorítására, a területek hasznosítási kötelezettségének betartatására.

· A rekultivált területeken meg kell vizsgálni az energia ültetvények, vagy erdők telepítésének lehetőségét.

4.2. Települési és épített környezet védelme

4.2.1. Települési környezet védelme

A cél továbbra is, a jelenlegi igényeknek és elvárásoknak megfelelő beépítési formák megtartása és megőrzése. A városközpontot több szintes épületekkel, egy kisvárosi jelleg erősítésével kell fejleszteni, amelyhez egy folyamatosan javuló minőségű intézményrendszert kell csatlakoztatni. Az ipari területek kialakítása és fejlesztése jól lehatárolhatóan kerüljenek kialakításra (ipari park).  A kedvező természeti adottság felhasználásával az üdülőterületek fejlesztése változatlanul fontos feladat.

Szükséges intézkedések:

· A lakóterületek jelenlegi jellegét meg kell őrizni az új rendezési tervben is.

· Átgondolt fejlesztéssel a településközpont kisvárosias jellegét erősíteni kell. 

· A település intézmény ellátásának minőségi fejlesztését továbbra is fontos feladatnak kell tekinteni.  

· A Sóstói jóléti erdőre készített új kezelési, tervet a lehetőségekhez mérten, végre kell hajtani.

· Felül kell vizsgálni a korábban védetté nyilvánított zöldterületek, utcai fasorok kezelését és fel kell tárni az esetlegesen további védelemre javasolt zöldterületeket. 

· Felül kell vizsgálni a város fásítási tervét és egy egységes városi fásítási, felújítási, fajtacserélési tervet kell készíteni. 

4.2.2. Az emberi egészség alakulásának környezeti összefüggései

Alapvető cél továbbra is, az emberi egészséget veszélyeztető környezeti kockázatok mértékének csökkentése. Ezen belül, a kifogástalan ivóvíz minőségének további biztosítása, az allergiát okozó környezeti jelenségek visszaszorítása.

Szükséges intézkedések:

· A kifogástalan ivóvízminőséget vízbázis-védelmi-intézkedésekkel és az ivóvízminőség javító program végrehajtásával, hosszú távon biztosítani kell.

· Az erősen allergizáló hatású parlagfű visszaszorítása országos programjának végrehajtását népszerűsíteni kell, és fokozott gondot kell fordítani a program végrehajtásának ellenőrzésére.

4.2.3. Az épített környezet védelme

Fontos cél továbbra is, a belterületi lakásállomány minőségének jó színvonalú megőrzése. Az épületek, műemlékek, utcák, és egyéb közhasznú létesítmények állapotát olyan szintre kell emelni, hogy a település lakosságának közérzetét, életminőségét, az idelátogató vendégek véleményét ne befolyásolja kedvezőtlenül.

Szükséges intézkedések:

· Törekedni kell az intézmények környezetének igényes kialakítására, rendezésére.

· Biztosítani kell továbbra is, a közúti, a gyalogos és a kerékpáros közlekedés fejlesztésekor az akadálymentes közlekedés feltételeit.

· Az egységes városi kerékpárút hálózat fejlesztési tervet kell készíteni, és a fejlesztéseket ennek alapján kell végrehajtani.

4.3. A természet védelme

4.3.1. Természetvédelem

Kiemelt cél változatlanul a város természeti adottságainak feltárása, megismerése és hosszútávon fenntartható hasznosítása, megőrzése.

Szükséges intézkedések:

· A természeteti adottságok turisztikai, és jóléti hasznosításának lehetőségeit keresni és támogatni kell, a Három Tó projektet végre kell hajtani. 

· A védelem alá helyezett természeti területek bemutathatóságát tanösvények, kialakításával és jóléti infrastruktúrával elő kell segíteni. 

4.3.2. Tájvédelem

A városra jellemző táji értékeket meg kell őrizni, a település fejlesztése során, és  idegenforgalmi vonzerőként hasznosítani, egy sajátos bácsalmási arculat kialakításával.

Szükséges intézkedések:

· A meglévő táji értékeket fel kell tárni, értékelni és a területhasználati döntésekkel ezeket hangsúlyozni.

· Ezeket az adottságokat a település idegenforgalmának (falusi, lovas és természeti turizmus) fejlesztésében hasznosítani kell.

4.4. Önállóan kezelt hatótényezők

4.4.1. Hulladékgazdálkodás

Alapvető cél változatlanul, hogy minden hulladékkal összefüggő tevékenységet úgy kell megszervezni és végezni, hogy a hulladék:

· mennyiségének csökkenését eredményezze,

· az újrahasznosítását minél nagyobb arányban tegye lehetővé,

· környezeti terhelése minimálisra csökkenjen,

· keletkezésének ellenőrzésére, megítélésére és minősítésére vonatkozó adatok biztosítva legyenek.

Szükséges intézkedések:


· A településen működő hulladékgyűjtő rendszer továbbfejlesztése, mennyiség arányos díjrendszer bevezetésének kezdeményezésével és a lakossági igények széleskörű figyelembevételével elősegített fizetési fegyelem megszilárdításával.

· A jelenleg három hulladék fajtára kiterjedő szelektív hulladékgyűjtő rendszer továbbfejlesztése a termékdíjas hulladékok teljes körére vonatkozóan. 

· Lakossági komposztálási program beindítása. 

· A keletkező települési folyékony hulladékok további csökkentése érdekében szorgalmazni kell, a szennyvízcsatornára való rákötések megvalósítását.

· A felhagyott re kultivált hulladéklerakót monitoring rendszerben, környezetvédelmi szempontból rendszeresen ellenőrizni kell.

4.4.2. Zaj- és rezgés elleni védelem

Középtávtávon el kell érni, hogy a 65 dBA terhelési szintet meghaladó helyzetek, körülmények minimálisra csökkenjenek a város területén.

Szükséges intézkedések:

· Az 5312 jelű út átvezető szakaszán tapasztalható zaj- és rezgés terhelés megszüntetése érdekében hosszú távon szorgalmazni kell az elkerülő út megépítését.

· A vendéglátási, szórakozási, sporttevékenységből és egyéb hangosításokból származó zajkibocsátásokat szabályozó önkormányzati rendeletet előírásai alapján kiadott zajkibocsátási engedélyekkel a lakossági panaszra esetlegesen okot adó eseményeket meg kell előzni.

4.4.3. Környezetbiztonság

A cél válltozatlanúl, hogy a településen a környezetbiztonságot veszélyeztető események kockázatát minimálisra csökkentsük és az esetlegesen bekövetkezett haváriák környezeti károkozását jól szervezett beavatkozással minimálisra mérsékeljük.

Szükséges intézkedések:

· Rendszeres kapcsolatot kell tartani a Katasztrófa Védelmi Szolgálat illetékes munkatársával.

4.4.4. Települési energiagazdálkodás:

A hosszú távú cél, a város teljes körű energia felhasználása hatékonyságának növelése, a felhasználás mértékének ésszerű csökkentése, a megújuló energiák használatának elősegítése, és az energia felhasználás kedvezőtlen környezeti hatásainak mérséklése. Ezen célok megvalósításához, az önkormányzat energia stratégiájának kidolgozása és megvalósítása szükséges, az alábbi prioritások figyelembe vételével:

-  A város biztonságos energia ellátásának fenntartása.

- A település fejlesztési célokkal kapcsolatos többlet energia igények kielégítése.

- Az intézményrendszer energia hatékonyságának javítása, költségeinek csökkentése.

-  A lakossági energia hatékonyság javítása.

-  Az energia felhasználás környezeti hatásainak vizsgálata és kezelése.

5.

A program pénzügyi igényei és a forrásbiztosítás lehetőségei

A program megvalósításának pénzügyi igényei messze meghaladják az önkormányzat lehetőségeit. A legjelentősebbnek tekinthető fejlesztési igények – a városközpont fejlesztése, az elkerülő út megépítése, a Három Tó projekt megvalósítása – milliárdos nagyságrendű beruházási eszközt igényel. Ezek megvalósítása uniós pályázati források igénybevétele nélkül lehetetlen.  A pályázati források igénybevételének előfeltétele, hogy a beruházások előkészítése teljes körűen megtörténjen. Kedvező változás, hogy az előkészítésre és a tervezésre is lehet pályázni.  Ehhez fontos feltétel, hogy a város rendelkezzen egységes hosszú távú fejlesztési koncepcióval, a teljes közösség által kiérlelt, megvitatott és elfogadott fejlesztési programmal.

A kisebb költségigényű környezetvédelmi intézkedések döntő része településüzemeltetési jellegű, ezek megvalósítása a város költségvetésén belül a településüzemeltetési költségek részarányának növelését igényli. Ezen a területen sokat segíthet a város lakosságának öntevékeny, városszépítő tevékenységének felhasználása, és segítők koordinálása a civilszervezetek és az önkormányzat együtt működésével.

6.

A környezetvédelmet szolgáló egyéb önkormányzati intézkedések

6.1. A képviselő-testület fontos feladatának tekinti a környezeti ismeretek terjesztését és fejlesztését (óvodai, iskolai nevelés, képzés, művelődés, könyvkiadás). E célkitűzések megvalósulását elsősorban szakmai tanácsadással, pályázati figyeléssel, sokszorosító kapacitással támogatja. Lehetőségeihez mérten anyagi támogatást nyújt a környezetvédelmi tárgyú, iskolai kiállítások megrendezéséhez, illetőleg pályázatok díjazásához.

6.2. A település rendezési terve külön szempontként vizsgálja a környezeti hatásokat, jól elkülönített része foglalkozik a helyileg megoldandó környezetvédelmi feladatokkal.

7.

Koordináció, tájékozódás, tájékoztatás és nyilvánosság

7.1. Koordináció

7.1.1. Az önkormányzat a környezet védelme érdekében – a környezetvédelmi feladatok megoldásának minden szakaszában – együttműködik a helyi és illetékes területi állami szervekkel, a természetes személyekkel és szervezeteikkel, valamint mindezek érdekvédelmi szervezeteivel, továbbá más helyi és területi intézményekkel.

7.1.2. Az önkormányzat nemzetközi kapcsolataiban is kiemelten foglalkozik a környezetvédelemmel összefüggő, ott alkalmazható technológiák és más műszaki megoldások, tapasztalatok megismerésével.

7.1.3. A Polgármesteri Hivatal folyamatosan vizsgálja annak lehetőségét, hogy mely feladatokra hozhatók létre gazdaságosan – más önkormányzattal társulásban – közös környezetvédelmi beruházások megvalósítására, illetve a megvalósult beruházások közös működtetésére együttműködés.

7.2. Tájékozódás, tájékoztatás, nyilvánosság

7.2.1. A Polgármesteri Hivatal a rendelkezésre álló tájékoztatási eszközökkel és a hatósági jogalkalmazás során mindenkinek biztosítja azt a jogot, hogy megismerhesse a környezet állapotára vonatkozó tényeket, adatokat, így különösen a környezet állapotát, a környezetszennyezettség mértékét, valamint a környezet emberi egészségre gyakorolt hatását.

7.2.2. A képviselő-testület elemzi, értékeli a környezet állapotát illetékességi területén és arról szükség szerint, de legalább 3 évente egyszer tájékoztatja a lakosságot.

7.2.3. Az állampolgárok személyesen vagy képviselők útján, társadalmi szervezetei révén, illetőleg az önkormányzat útján vesznek részt a helyi környezetvédelemmel összefüggő feladatok megoldásában. Az állampolgárok környezetvédelmi érdekeket szolgáló társadalmi szervezeteit megilleti az ügyfél jogállása.

8.

A környezetvédelmi program végrehajtása

8.1. A képviselő-testület figyelemmel kíséri a környezetvédelmi program végrehajtását. Évente egyszer testületi ülésen megtárgyalja a tapasztalatokat, beszámoltatja a szakterületileg illetékes bizottságot.

8.2. A programban meghatározott feladatokat a helyi testületi határozatok meghozatalával – szükség esetén önkormányzati rendelet alkotásával – kell végrehajtani.

8.3. A programot szükség szerint – de legalább háromévente – felülvizsgálja a képviselő-testület és meghatározza a szükséges intézkedések megvalósításának sorrendjét.

8.4. A programot, a környezetvédelmi törvény előírása szerint, hatévenként értékeli a képviselő testület, és kidolgozza és elfogadja a következő időszak települési környezetvédelmi programját.

9.

Vegyes rendelkezések

A képviselő testület nem kezdeményezi más önkormányzattal közös környezetvédelmi program elkészítését.

Bácsalmás, 2015. …………………………….


Németh Balázs
Patocskai Ibolya


polgármester
jegyző

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének

2015. szeptember 29-i ülésének jegyzőkönyvéből 

(Kihagyva a kihagyandókat.)
248/2015. (IX. 29.) Bácsalmás v. öh.

Bursa Hungarica felsőoktatási 

ösztöndíjrendszer 2016. évi pályázati kiírása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) elfogadja az előterjesztés és a jelen határozat 1. mellékletét képező, a Bursa Hungarica Önkormányzati Ösztöndíjrendszer 2016. évi fordulójához való csatlakozásáról, valamint az elektronikus adatbázis használatáról szóló nyilatkozatot és felhatalmazza a polgármestert a nyilatkozat aláírására.

2.
A Képviselő-testület a támogatásra 1.500.000 Ft keretösszeget biztosít a 2016. évi költségvetésében.
3.
A Képviselő-testület a pályázatot kiírja és az előterjesztés és a jelen határozat 2. mellékletét képező, „A” és „B” típusú pályázati felhívást az önkormányzati tájékoztató újságban, Bácsalmás város honlapján és a Bácsalmási Közös Önkormányzati Hivatal hirdetőtábláján közzé teszi. 

4.
Jelen határozat normatív határozat.

Határidő:
1. pont esetében: 2015. október 1. 


2. pont esetében: 2016. évi költségvetés tervezése


3. pont esetében: 2015. október 5.

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási üi. 

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Farkas Zoltánné szociális és hatósági osztályvezető



5. Prikidánovics Antal okt. fejlesztési és gazdálkodási ügyintéző

K. m. f.


Németh Balázs s.k. 
Patocskai Ibolya s.k.


polgármester
jegyző


dr. Bakó Mária Lujza s.k.
Márai András s.k.


képviselők, jegyzőkönyv-hitelesítők

A kivonat hiteles.

Bácsalmás, 2015. szeptember 30.
Zobokiné Bite Gyöngyi 
testületi ügyintéző
Záradék: 

A határozat kihirdetése megtörtént.

Bácsalmás, 2015. szeptember 30.


Patocskai Ibolya

jegyző
1. melléklet a 248/2015. (IX. 29.) Bácsalmás v. öh. jelölésű határozathoz
[image: image1.png]&S |4

Bursa Hungarica Felsdoktatasi Onkormanyzati i
SRRV

i
i

it
i

2016 “TEST-TENDER-A-0004"
TEST-TENDER-A-0004
Tamogataskezelé6 tolti kil
Emberi Eré6forras TAmogataskezel6 : T
1381 Budapest, Pf. 1418 Erkeztetoszam:
részére ajaniott kildeményként postazandé . fn,
2015, oktéber 1-ig Iktatoszam:

Altalanos Szerzédési Feltételek 1. sz. melléklete

Nyilatkozat

a csatlakozasrél, valami

2015. oktéber 1-ig sziveskedjen megkgjlderiajaniott Snyké deti, alairt, lepecsételt

amara, valamint a fels6oktatasi tanulmanyokat kezdé

fiatalok r . Felséoktatasi Onkormanyzati Oszténdijrendszer 2016. évi

tovabbitasa soran m sktalanul az Altalanos Szerzédési Feltételekben foglaltaknak megfeleléen jar

el.

3. Az dnkormanyzat kételezettséget vallal arra, hogy a Bursa Hungarica Felsoktatasi Onkormanyzati
Osztondijrendszer 2016. évi fordul6ja keretében a beérkezett palyazatokat és a palyazatokrol hozott
dontését a https://www.eper.hu/eperbursa/onk/tonkbelep.aspx internet cimen elérhet6 EPER-Bursa
rendszerben régziti.

4. Az dnkormanyzat nyilatkozik arrél, hogy az EPER-Bursa rendszerben altala meghatarozott és a
palyazoktél bekérendd, a szocidlis korulmények igazolasara fontosnak tartott nyilatkozatok és
mellékletek nem alinak ellentétben a palyazati kiiras feltételeivel.

Alapadatok (6nkormanyzat):
Onkormanyzat neve:

Onkormanyzat cime:

Polgarmester:

Jegyzé:

Kézponti e-mail cim:

Kozponti telefonszam:

Pénzintézeti adatok:
Szamlavezet6 intézet neve:

Onkormanyzat bankszamlaszama:

Felhasznaléi adatok (Kézponti
Koézponti kapcsolattarté neve:
Felhasznalonév:
E-mail cim:

Telefonszam:

valtoZas all be, Ggy a szikséges adatmédositast

Kijelentem, hogy am
j dvahagyashoz — a valtozas bekdvetkezésétdl szamitott

végreh az EPER-B

— polgéri és biintet6jogi felelésségem tudataban — a jelen nyilatkozat
alairasaval kijelen m megadott adatok teljesek, valédiak és hitelesek.

alairé neve nyomtatott nagybetiivel
P.H.

2. melléklet a 248/2015. (IX. 29.) Bácsalmás v. öh. jelölésű határozathoz
"A" TÍPUSÚ PÁLYÁZATI KIÍRÁS

Bácsalmás Város Önkormányzata az Emberi Erőforrások Minisztériumával együttműködve, az 51/2007. (III.26.) Kormányrendelet alapján

ezennel kiírja a 2016. évre

a Bursa Hungarica Felsőoktatási Önkormányzati Ösztöndíjpályázatot

felsőoktatási hallgatók számára

a 2015/2016. tanév második és a 2016/2017. tanév első félévére vonatkozóan,

összhangban 

· a nemzeti felsőoktatásról szóló 2011. évi CCIV. törvény

· a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet

· a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény

· a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet

· a szociális igazgatásról és szociális ellátásokról szóló 1993. évi III. törvény

· az államháztartásról szóló 2011. évi CXCV. törvény (a továbbiakban: Áht.)

· az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 

· Magyarország helyi önkormányzatairól szóló 2011. évi CLXXXIX. törvény

· a polgárok személyi adatainak és lakcímének nyilvántartásáról szóló 1992. évi LXVI. törvény

vonatkozó rendelkezéseivel.

1. A pályázat célja

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás, a megyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és megyei ösztöndíj pénzkezelési feladatait az Emberi Erőforrás Támogatáskezelő (a továbbiakban: Támogatáskezelő) végzi, míg az elbírálási feladatokat az ösztöndíjpályázathoz csatlakozó települési és megyei önkormányzatok látják el.

A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendelet és a nemzeti felsőoktatásról szóló 2011. évi CCIV. törvény szolgál.
2. A pályázók köre

A Bursa Hungarica Ösztöndíjban az 51/2007. (III.26.) Kormányrendelet 18. § (2) bekezdése alapján kizárólag a települési önkormányzat területén állandó lakóhellyel (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok a települési önkormányzat területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali tagozatos), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat. 

Az ösztöndíjra pályázhatnak a 2015 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2016 őszén már nem áll fenn, úgy a 2016/2017. tanév első félévére eső ösztöndíj már nem kerül folyósításra.

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2015/2016. tanév második félévére a beiratkozott hallgató aktív hallgatói jogviszonnyal rendelkezzen.

Nem részesülhet ösztöndíjban az a pályázó, aki:

· a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója

· doktori (PhD) képzésben vesz részt 

· kizárólag külföldi intézménnyel áll hallgatói jogviszonyban.
Az ösztöndíjat minden pályázati fordulóban újra kell pályázni.

3. A pályázat benyújtásának módja és határideje 

A pályázat beadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése: 

https://www.eper.hu/eperbursa/paly/palybelep.aspx
Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. A pályázati űrlapot minden évben újra fel kell tölteni! A személyes és pályázati adatok ellenőrzését, feltöltését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

A pályázat rögzítésének és az önkormányzathoz történő benyújtásának 

határideje: 2015. november 9.

A pályázatot az EPER-Bursa rendszerben kitöltve, véglegesítve, onnan kinyomtatva, aláírva a lakóhely szerint illetékes települési önkormányzat polgármesteri hivatalánál kell benyújtani.

A pályázat kötelező mellékletei:

a)
A felsőoktatási intézmény által kitöltött eredeti hallgatói jogviszony-igazolás a 2015/2016. tanév első félévéről.

Amennyiben a pályázó egy időben több felsőoktatási intézménnyel is hallgatói jogviszonyban áll, pályázatában csak azt a felsőoktatási intézményt kell megneveznie, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató az állami felsőoktatási intézményt köteles megnevezni. 

b)
Igazolás a pályázó és a pályázóval egy háztartásban élők egy főre jutó havi nettó jövedelméről.

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.

Egy háztartásban élők: a pályázó lakóhelye szerinti lakásban életvitelszerűen együttlakó, ott bejelentett lakóhellyel vagy tartózkodási hellyel rendelkező személyek.

Jövedelem:
A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett
- a személyi jövedelemadóról szóló 1995. évi CXVII. törvény szerint meghatározott, belföldről vagy külföldről származó - megszerzett - vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is, és
- az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

Elismert költségnek minősül a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

Befizetési kötelezettségnek minősül a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.

Nem minősül jövedelemnek

a)a temetési segély, az alkalmanként adott átmeneti segély, az önkormányzati segély, rendkívüli települési támogatás, a lakásfenntartási támogatás, az adósságcsökkentési támogatás,

b) a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 20/A. §-a szerinti pénzbeli támogatás, a Gyvt. 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,

c) az anyasági támogatás,

d) a tizenharmadik havi nyugdíj és a szépkorúak jubileumi juttatása,

e) a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,

f) a fogadó szervezet által az önkéntesnek külön törvény alapján biztosított juttatás,

g) az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,

h) a házi segítségnyújtás keretében társadalmi gondozásért kapott tiszteletdíj,

i) az energiafelhasználáshoz nyújtott támogatás,

j)  a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel.

4. Adatkezelés

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázó pályázata benyújtásával

a)   hozzájárul ahhoz, hogy a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat a megyei önkormányzat és a Támogatáskezelő részére – kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetőleg az ösztöndíj időtartama alatt maga kezelje;

b) hozzájárul ahhoz, hogy a Támogatáskezelő személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;

c) hozzájárul ahhoz, hogy a felsőoktatási intézmény hallgatói jogviszonyáról a Támogatáskezelőnek, illetve a támogató önkormányzatnak tájékoztatást nyújtson;
d)  hozzájárul továbbá a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából történő továbbításához. 

5. A pályázat elbírálása

A beérkezett pályázatokat az illetékes települési önkormányzat bírálja el 2015. december 7-ig:

a) az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: 8 nap;

b) az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) az EPER-Bursa rendszerben nem rögzített, nem a rendszerből nyomtatott pályázati űrlapon, határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden, határidőn belül benyújtott, formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, fajra, nemre, bőrszínre, felekezeti vagy világnézeti hovatartozásra, tanulmányi eredményre tekintet nélkül, kizárólag a pályázó szociális rászorultságának objektív vizsgálata alapján járhat el.

A pályázó az elbíráló szerv döntése ellen fellebbezéssel nem élhet.

A megítélt ösztöndíjat az önkormányzat visszavonhatja abban az esetben is, ha az ösztöndíjas elköltözik a települési önkormányzat területéről. A települési önkormányzat ebben az esetben, határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg.

6. Értesítés a pályázati döntésről

A települési önkormányzat a meghozott döntéséről és annak indokáról 2015. december 17-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

A Támogatáskezelő az önkormányzati döntési listák érkeztetését követően 2016. január 22-ig értesíti a települési önkormányzatok által nem támogatott pályázókat az önkormányzati döntésről az EPER-Bursa rendszeren keresztül.

A Támogatáskezelő az elbírálás ellenőrzését és az intézményi ösztöndíjrészek megállapítását követően 2016. március 11-ig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

7. Az ösztöndíj folyósításának feltételei

A felsőoktatási intézményeknek az ösztöndíj kifizetésének megkezdését megelőző – az ösztöndíj igénybevételére vonatkozó jogosultsági ellenőrzés keretében – mind az önköltséges, illetve költségtérítéses, mind a magyar állami (rész)ösztöndíjas, illetve állam által támogatott képzési forma esetén – az ösztöndíj igénybevételére való jogosultság időtartamát a nemzeti felsőoktatásról szóló 2011. évi CCIV. törvény 47. § szerinti támogatási idővel azonos számú félévben kell meghatározniuk, azzal, hogy a félévek számításánál mind az önköltséges, illetve költségtérítéses, mind a magyar állami (rész)ösztöndíjas, illetve állam által támogatott képzési formában folytatott tanulmányi időt figyelembe kell venni.

Az ösztöndíj-folyósítás feltétele, hogy a támogatott pályázó hallgatói jogviszonya a 2015/2016. tanév második félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát az adott félévben elveszíti. Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, az ösztöndíj folyósítása a folyósítás véghatáridejének módosulása nélkül, teljes egészében szünetel.

8. Az ösztöndíj folyósítása

Az ösztöndíj időtartama 10 hónap, azaz két egymást követő tanulmányi félév: 

a 2015/2016. tanév második (tavaszi), illetve a 2016/2017. tanév első (őszi) féléve.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öt havi önkormányzati támogatási összegét. A Támogatáskezelő a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította a Támogatáskezelő számlájára.

Az intézményi ösztöndíjrész forrása az 51/2007. (III. 26.) Korm. rendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – a hallgatói juttatásokat kapja. Amennyiben a hallgató egy időben több felsőoktatási intézménnyel is hallgatói jogviszonyban áll, az a felsőoktatási intézmény folyósítja számára az ösztöndíjat, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató számára az állami felsőoktatási intézmény folyósítja az ösztöndíjat. A kifizetés előtt a jogosultságot, valamint a hallgatói jogviszony fennállását az intézmény megvizsgálja. 

Az ösztöndíj folyósításának kezdete legkorábban: 2016. március.

Az önkormányzati ösztöndíjrész kifizetése a tavaszi félévben március hónaptól, az őszi félévben október hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása március, illetve október hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulék fizetési kötelezettség nem terheli (lásd a személyi jövedelemadóról szóló 1995. évi CXVII. törvény 1. sz. melléklet 3.2.6. és 4.17. pontját).

9. A pályázók értesítési kötelezettségei

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósító felsőoktatási intézményt és a Támogatáskezelőt (levelezési cím: Bursa Hungarica 1381 Budapest, Pf. 1418). A bejelentést az EPER-Bursa rendszeren keresztül kell kezdeményeznie. Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

· tanulmányok halasztása; 

· tanulmányok helyének megváltozása (az új felsőoktatási intézmény, kar, szak, megnevezésével);

· tanulmányi státusz (munkarend, képzési forma, finanszírozási forma) változása;

· személyes adatainak (név, lakóhely, elektronikus levelezési cím) változása.

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig, illetve január 31-ig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.

Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva és postai úton, ajánlott levélként megküldve a Támogatáskezelő címére jelenthet be.

 A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond. 

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

10. Lebonyolítás

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat a Támogatáskezelő látja el. 

A Támogatáskezelő elérhetősége:

Emberi Erőforrás Támogatáskezelő

Bursa Hungarica

1381 Budapest, Pf.: 1418

Tel.: (06-1) 795-5600

E-mail: bursa@emet.gov.hu

Internet: www.emet.gov.hu (Bursa Hungarica)

"B" TÍPUSÚ PÁLYÁZATI KIÍRÁS

Bácsalmás Város Önkormányzata az Emberi Erőforrások Minisztériumával 

együttműködve, az 51/2007. (III.26.) Kormányrendelet alapján
 ezennel kiírja a 2016. évre 

a Bursa Hungarica Felsőoktatási Önkormányzati Ösztöndíjpályázatot

felsőoktatási tanulmányokat kezdeni kívánó fiatalok számára,

összhangban 

· a nemzeti felsőoktatásról szóló 2011. évi CCIV. törvény

· a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet

· a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény

· a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet

· a szociális igazgatásról és szociális ellátásokról szóló 1993. évi III. törvény

· az államháztartásról szóló 2011. évi CXCV. törvény (a továbbiakban: Áht.)

· az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 

· Magyarország helyi önkormányzatairól szóló 2011. évi CLXXXIX. törvény

· a polgárok személyi adatainak és lakcímének nyilvántartásáról szóló 1992. évi LXVI. törvény

vonatkozó rendelkezéseivel.

1. A pályázat célja

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás; a megyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és megyei ösztöndíjjal kapcsolatos pénzkezelési feladatait az Emberi Erőforrás Támogatáskezelő (továbbiakban: Támogatáskezelő) végzi, míg az elbírálási feladatokat az ösztöndíjpályázathoz csatlakozó települési és megyei önkormányzatok látják el.

A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendelet és a nemzeti felsőoktatásról szóló 2011. évi CCIV. törvény szolgál.
2. Pályázók köre

A Bursa Hungarica Ösztöndíjban az 51/2007. (III.26.) Kormányrendelet 18. § (2) bekezdése alapján kizárólag a települési önkormányzat területén állandó lakóhellyel (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok a települési önkormányzat területén lakóhellyel rendelkező, hátrányos szociális helyzetű fiatalok jelentkezhetnek, akik:

a) a 2015/2016. tanévben utolsó éves, érettségi előtt álló középiskolások;

vagy

b) felsőfokú diplomával nem rendelkező, felsőoktatási intézménybe még felvételt nem nyert érettségizettek;

és a 2016/2017. tanévtől kezdődően felsőoktatási intézmény keretében teljes idejű (nappali tagozatos) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni. 

Nem részesülhet ösztöndíjban az a pályázó, aki:

· a Magyar Honvédség és a rendvédelmi feladatot ellátó szervek hivatásos és szerződéses állományú hallgatója

· doktori (PhD) képzésben vesz részt 

· kizárólag külföldi intézménnyel áll hallgatói jogviszonyban.

A pályázók közül csak azok részesülhetnek ösztöndíjban, akik 2016/2017. tanévben először nyernek felvételt felsőoktatási intézménybe, és tanulmányaikat a 2016/2017. tanévben ténylegesen megkezdik.

3. A pályázat benyújtásának módja és határideje

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése: 

https://www.eper.hu/eperbursa/paly/palybelep.aspx
Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. A személyes és pályázati adatok ellenőrzését, feltöltését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

A pályázat rögzítésének és az önkormányzathoz történő benyújtásának

határideje: 2015. november 9.

A pályázatot az EPER-Bursa rendszerben kitöltve, véglegesítve, onnan kinyomtatva, aláírva a lakóhely szerint illetékes települési önkormányzat polgármesteri hivatalánál kell benyújtani.

A pályázat kötelező mellékletei:

1.
Igazolás a pályázó és a pályázóval egy háztartásban élők egy főre jutó havi nettó jövedelméről.

A pályázati űrlap csak a fent meghatározott kötelező melléklettel együtt érvényes, valamely melléklet hiányában a pályázat formai hibásnak minősül.

Egy háztartásban élők: a pályázó állandó lakóhelye szerinti lakásban életvitelszerűen együttlakó, ott bejelentett vagy tartózkodási hellyel rendelkező személyek.

Jövedelem:
A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett
- a személyi jövedelemadóról szóló 1995. évi CXVII. törvény szerint meghatározott, belföldről vagy külföldről származó - megszerzett - vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is, és

- az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

Elismert költségnek minősül a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

Befizetési kötelezettségnek minősül a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.

Nem minősül jövedelemnek

a) a temetési segély, az alkalmanként adott átmeneti segély, az önkormányzati segély, rendkívüli települési támogatás, a lakásfenntartási támogatás, az adósságcsökkentési támogatás,

b) a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 20/A. §-a szerinti pénzbeli támogatás, a Gyvt. 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,

c)  az anyasági támogatás,

d)  a tizenharmadik havi nyugdíj és a szépkorúak jubileumi juttatása,

e) a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,

f) a fogadó szervezet által az önkéntesnek külön törvény alapján biztosított juttatás,

g) az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,

h)  a házi segítségnyújtás keretében társadalmi gondozásért kapott tiszteletdíj,

i)  az energiafelhasználáshoz nyújtott támogatás;

j) a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel.

4. Adatkezelés

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázó pályázata benyújtásával hozzájárul ahhoz, hogy:

a) a pályázati űrlapon rögzített személyes adatait a pályázatot kiíró települési önkormányzat nyilvántartásba vegye és azokat a megyei önkormányzat és a Támogatáskezelő részére – kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetőleg az ösztöndíj időtartama alatt maga kezelje;

b) a Támogatáskezelő személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;

c) a felsőoktatási intézménybe történő felvételi jelentkezése eredményéről az Oktatási Hivatal a Támogatáskezelőnek, illetőleg a támogató önkormányzatnak tájékoztatást nyújtson;

d) a felsőoktatási intézmény hallgatói jogviszonyáról a Támogatáskezelőnek, illetve a támogató önkormányzatnak tájékoztatást nyújtson,
e) a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából történő továbbításához. 

A pályázók büntetőjogi felelősségük tudatában kijelentik, hogy a pályázati űrlap benyújtásakor felsőoktatási intézménybe még nem nyertek felvételt. 

5. A pályázat elbírálása

A beérkezett pályázatokat az illetékes települési önkormányzat bírálja el 2015. december 7-ig:

a) Az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: 8 nap;

b) az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) az EPER-Bursa rendszerben nem rögzített, nem a rendszerből nyomtatott pályázati űrlapon, a határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden határidőn belül benyújtott, formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, fajra, nemre, bőrszínre, felekezeti vagy világnézeti hovatartozásra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

A pályázó az elbíráló szerv döntése ellen fellebbezéssel nem élhet.

A "B" típusú ösztöndíjasok szociális rászorultságát az önkormányzat évente egyszer jogosult és köteles felülvizsgálni. Amennyiben az ösztöndíjas a szociális rászorultság vizsgálata során az önkormányzat által kért igazolásokat nem bocsátja rendelkezésre, vagy az önkormányzattal a vizsgálat során az együttműködést egyéb módon kifejezetten megtagadja, az önkormányzat az ösztöndíjas szociális rászorultságának megszűntét vélelmezi, azaz az ösztöndíjas ösztöndíját elveszíti. A települési önkormányzat ebben az esetben, határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg.
A felsőoktatási intézménybe jelentkezők számára megítélt támogatást az önkormányzat visszavonhatja abban az esetben is, ha az ösztöndíjas elköltözik a települési önkormányzat területéről. A települési önkormányzat ebben az esetben, határozatban rendelkezik a támogatás visszavonásáról. A határozat csak a meghozatalát követő tanulmányi félévtől ható hatállyal hozható meg.

6. Értesítés a pályázati döntésről

A települési önkormányzat a meghozott döntéséről és annak indokáról 2015. december 17-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

A Támogatáskezelő az önkormányzati döntési listák érkeztetését követően 2016. január 22-ig értesíti a települési önkormányzatok által nem támogatott pályázókat az önkormányzati döntésről az EPER-Bursa rendszeren keresztül.

A Támogatáskezelő az elbírálás ellenőrzését és az intézményi ösztöndíjrészek megállapítását követően 2016. március 11-ig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

A pályázó a felvételi értesítő másolatának megküldésével köteles 2016. augusztus 31-ig a Támogatáskezelő részére bejelenteni, hogy a 2016/2017. tanévben melyik felsőoktatási intézményben kezdi meg tanulmányait. Továbbá a pályázó köteles nyilatkozni arról, hogy a 2016-os felvételi évet megelőzően nyert-e felvételt felsőoktatási intézménybe. Az a pályázó, aki értesítési kötelezettségének nem tesz eleget, az ösztöndíj folyósításából és az ösztöndíjrendszer következő évi fordulójából kizárható.

Amennyiben a "B" típusú pályázat során támogatásban részesülő ösztöndíjas a támogatás időtartama alatt sikeresen pályázik "A" típusú ösztöndíjra, "B" típusú ösztöndíját automatikusan elveszti.

7. Az ösztöndíj folyósításának feltételei

Az ösztöndíj-folyósítás feltétele, hogy a támogatott pályázó hallgatói jogviszonya a 2016/2017. tanév első félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.

Az ösztöndíj csak azokban a hónapokban kerül folyósításra, amelyekben a pályázó beiratkozott hallgatója a felsőoktatási intézménynek. 

A felsőoktatási intézményeknek az ösztöndíj kifizetésének megkezdését megelőző – az ösztöndíj igénybevételére vonatkozó jogosultsági ellenőrzés keretében – mind az önköltséges, illetve költségtérítéses, mind a magyar állami (rész)ösztöndíjas, illetve állam által támogatott képzési forma esetén – az ösztöndíj igénybevételére való jogosultság időtartamát a nemzeti felsőoktatásról szóló 2011. évi CCIV. törvény 47. § szerinti támogatási idővel azonos számú félévben kell meghatározniuk, azzal, hogy a félévek számításánál mind az önköltséges, illetve költségtérítéses, mind a magyar állami (rész)ösztöndíjas, illetve állam által támogatott képzési formában folytatott tanulmányi időt figyelembe kell venni.

Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, (kivéve, ha az a folyósítás első féléve) az ösztöndíj folyósítása - a folyósítás véghatáridejének módosítása nélkül - teljes egészében szünetel.

8. Az ösztöndíj folyósítása

Az ösztöndíj időtartama 3x10 hónap, azaz hat egymást követő tanulmányi félév:
a 2016/2017. tanév, a 2017/2018. tanév és a 2018/2019. tanév.

Az ösztöndíj folyósításának kezdete a 2016/2017. tanév első féléve.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öt havi önkormányzati támogatási összegét. A Támogatáskezelő a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította a Támogatáskezelő számlájára.

Az intézményi ösztöndíjrész forrása az 51/2007. (III.26.) Korm. rendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére –a hallgatói juttatásokat kapja. Amennyiben a hallgató egy időben több felsőoktatási intézménnyel is hallgatói jogviszonyban áll, az a felsőoktatási intézmény folyósítja számára az ösztöndíjat, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató számára az állami felsőoktatási intézmény folyósítja az ösztöndíjat. A kifizetés előtt a jogosultságot, valamint a hallgatói jogviszony fennállását az intézmény megvizsgálja. 

Az ösztöndíj folyósításának kezdete legkorábban: 2016. október.

Az önkormányzati ösztöndíjrész kifizetése az őszi félévekben október hónaptól, a tavaszi félévekben március hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása október, illetve március hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulék fizetési kötelezettség nem terheli (lásd a személyi jövedelemadóról szóló 1995. évi CXVII. törvény 1. sz. melléklet 3.2.6. és 4.17. pontját).

9. A pályázók értesítési kötelezettségei

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósító felsőoktatási intézményt és a Támogatáskezelőt (1381 Budapest Pf. 1418). A bejelentést az EPER-Bursa rendszeren keresztül kell kezdeményeznie. Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

· tanulmányok halasztása; 

· tanulmányok helyének megváltozása (az új felsőoktatási intézmény, kar, szak, munkarend, finanszírozási forma megnevezésével);

· tanulmányi státusz (munkarend, képzési forma, finanszírozási forma) változása;

· személyes adatainak (név, lakóhely, elektronikus levelezési cím) változása.

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig, illetve január 31-ig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.
Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva és postai úton, ajánlott levélként megküldve a Támogatáskezelő címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

10. Lebonyolítás

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat az Emberi Erőforrás Támogatáskezelő látja el.

A Támogatáskezelő elérhetősége:

Emberi Erőforrás Támogatáskezelő

Bursa Hungarica

1381 Budapest Pf. 1418

Tel.: (06-1) 795-5600

E-mail: bursa@emet.gov.hu

Internet: www.emet.gov.hu (Bursa Hungarica)

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének

2015. szeptember 29-i ülésének jegyzőkönyvéből 

(Kihagyva a kihagyandókat.)
251/2015. (IX. 29.) Bácsalmás v. öh.

Bácsalmás Város Településfejlesztési 

Koncepciójának, Integrált Településfejlesztési 

Stratégiájának és a hozzájuk tartozó 

Magalapozó Vizsgálat elfogadása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) kinyilvánítja, hogy a „Fenntartható településfejlesztés a kis-, és középvárosokban (és a fővárosi kerületekben) – Integrált Településfejlesztési Stratégiák kidolgozása” című projekt keretében a társadalmasításon átment 

a)
Bácsalmás Város Településfejlesztési Koncepciójának és Integrált Településfejlesztési Stratégiájának Megalapozó Vizsgálata, valamint 

b)
Bácsalmás Város Településfejlesztési Koncepciója, illetve 

c)
Bácsalmás Város Integrált Településfejlesztési Stratégiája 

című dokumentumok végső változatát, illetve a hozzájuk tartozó véleményeket, és tervezői válaszokat megismerte és az előterjesztés szerint elfogadja. 

2.
A Képviselő-testület felhatalmazza Németh Balázs polgármestert a szükséges intézkedések megtételére.

3.
Jelen határozat normatív határozat.

Határidő: azonnal

Felelős: Németh Balázs polgármester

Operatív felelős: Kiss Balázs pályázati referens

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Kiss Balázs pályázati referens



5. Keresztesy Csaba városüzemeltetési ügyintéző



6. Szilberhorn Erzsébet, Építészmérnök Kft. vezető tervező
K. m. f.


Németh Balázs s.k. 
Patocskai Ibolya s.k.


polgármester
jegyző


dr. Bakó Mária Lujza s.k.
Márai András s.k.


képviselők, jegyzőkönyv-hitelesítők

A kivonat hiteles.

Bácsalmás, 2015. szeptember 30.
Zobokiné Bite Gyöngyi testületi ügyintéző 

Záradék: 

A határozat kihirdetése megtörtént.

Bácsalmás, 2015. szeptember 30.


Patocskai Ibolya


jegyző
A 2015. szeptember 29-i nyílt képviselő-testületi ülés 19. számú, Bácsalmás Város Településfejlesztési Koncepciójának, Integrált Településfejlesztési Stratégiájának és a hozzájuk tartozó Megalapozó Vizsgálat elfogadása tárgyában készült előterjesztéséhez kapcsolódó mellékleteket (megalapozó vizsgálat, településfejlesztési koncepció, ITS, tervezői válaszok) – az SZMSZ 12. § (6) bekezdése alapján, 637 oldalas terjedelmére tekintettel − nyomtatva nem juttatjuk el az érintetteknek, az elektronikus elérhetőséget biztosítjuk. 

A mellékletek elektronikusan elérhetőek:

· az előterjesztésben lévő linkre való kattintással, ill.

· a www.bacsalmas.hu weblap PÁLYÁZATOK/Milyen legyen Bácsalmás jövője? menüpontban.

